CELEX: 62016TN0900
Language: sk
Date: 2016-12-21 00:00:00
Title: Vec T-900/16: Žaloba podaná 21. decembra 2016 – Casual Dreams/EUIPO – López Fernández (Dayaday)

27.3.2017   
            
            
               SK
            
            
               Úradný vestník Európskej únie
            
            
               C 95/12
            
         Žaloba podaná 21. decembra 2016 – Casual Dreams/EUIPO – López Fernández (Dayaday)
   (Vec T-900/16)
   (2017/C 095/21)
   Jazyk, v ktorom bola podaná žaloba: španielčina
   
      Účastníci konania
   
   
      Žalobkyňa: Casual Dreams, SLU (Manresa, Španielsko) (v zastúpení: A. Tarí Lázaro, advokátka)
   
      Žalovaný: Úrad Európskej únie pre duševné vlastníctvo (EUIPO)
   
      Ďalší účastník konania pred odvolacím senátom: Miguel Ángel López Fernández (Fuensalida, Španielsko)
   
      Údaje týkajúce sa konania pred EUIPO
   
   
      Prihlasovateľ spornej ochrannej známky: ďalší účastník konania pred odvolacím senátom.
   
      Dotknutá sporná ochranná známka: obrazová ochranná známka Európskej únie obsahujúca slovný prvok „Dayaday“ – prihláška č. 13 243 563.
   
      Konanie pred EUIPO: námietkové konanie.
   
      Napadnuté rozhodnutie: rozhodnutie druhého odvolacieho senátu EUIPO zo 6. októbra 2016 vo veci R 375/2016-2.
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie druhého odvolacieho senátu zo 6. októbra 2016 vo veci R 375/2016-2, ktorým sa čiastočne zamieta odvolanie proti rozhodnutiu námietkového oddelenia EUIPO č. B 2 469 545 zo 17. decembra 2015,
            
         
               —
            
            
               zamietol prihlášku ochrannej známky Európskej únie č. 13 243 563 podanú ďalším účastníkom konania pre všetky výrobky triedy 9 a pre časť výrobkov tried 16 a 24, vo vzťahu ku ktorým druhý odvolací senát zamietol odvolanie,
            
         
               —
            
            
               subsidiárne čiastočne zrušil napadnuté rozhodnutie na základe článku 8 ods. 5 nariadenia o ochrannej známke Európskej únie, v rozsahu, v akom potvrdilo zamietnutie námietky a odvolanie pre výrobky tried 9, 16 a 24, a vrátil spis odvolaciemu senátu na nové preskúmanie v plnom rozsahu a rozhodnutie,
            
         
               —
            
            
               uložil EUIPO povinnosť nahradiť trovy konania vrátane trov konania, ktoré žalobkyňa vynaložila v konaní pred odvolacím senátom EUIPO.
            
         
      Uvádzaný žalobný dôvod
   
   
               —
            
            
               porušenie článku 8 ods. 1 písm. b) a ods. 5 nariadenia č. 207/2009.